﻿ Fórumok / Könyvek / Vérvonal - STAR WARS Media.Hu - HírPortál
2016 augusztus 23 kedd, 09:41
2016 augusztus 24 szerda, 12:08
Ez is nagy kedvenc az új kánonból. Remek könyv! De egyelőre nem írok kritikát, majd a megjelenésekor
2016 augusztus 25 csütörtök, 08:56
Regisztrált: 2015 november 22 vasárnap, 11:12
Kíváncsian várom, már előrendeltem... jól hangzik az felvezetője
2016 december 28 szerda, 03:21
Ez a történet az Új Köztársaság hanyatlásáról és az Ellenállás megszületésének okairól, körülményeiről szól. Nálam ott van a legkiválóbb, örökbecsű Star Wars regények között. Nem háborús regény, hanem politikai manőverekkel és intrikákkal telepakolt szövevényes munka, a szerzőnek mégis sikerült rendkívül izgalmassá és kellően feszült hangulatúvá, illetve a megfelelő pontokon drámaivá tennie az egészet. És nagyon remélem, hogy ennek a sztorinak mielőbb lesz folytatása, mert így egyszerűen nem érhet véget...
[ Módosítva 2016 december 28 szerda, 03:22 ]
2016 december 28 szerda, 03:30
Én már 1 hónapja kiolvastam, de még nem írtam róla véleményt. Egy biztos: az új kánon könyvei közül ez a legeslegjobb nálam eddig. Gray annyira jól keveri a lapokat, hogy az hihetetlen, az elejétől a végéig fenntartja az olvasóban az érdeklődés, plusz a 7. részre kialakult helyzetre is sok magyarázatot kapunk. Nem utolsó sorban a főszereplö, Leia katakterét zseniálisan hozta, 100 százalékban az a Leia, akinek lennie kell ebben a korban. De nemcsak az ő karaktere zseniális, hanem a többi fontosabb szereplőé. Nem is nagyon tudok rosszat mondani róla. Spoiler:
Max a végénél, mikor összevágják a felvételt, hogy elítéljék Casterfót, az nagyon kisstítű, olcsó megoldás, meg nem hiszem, hogy ekkorra a technika nem tudott odáig fejlődni, hogy simán ki lehessen szűrni, hogy hamisítvány (nem úgy, mint 50 évvel korábban, mikor Assaj csinálta ugyanezt a Klónok háborúja mozifilmben), még akkor is ha az események gyorsan folynak.
[ Módosítva 2016 december 28 szerda, 03:34 ]
2017 január 05 csütörtök, 02:30
Regisztrált: 2016 október 13 csütörtök, 09:21
Nekem nagyon tetszett. Végre többet megtudtam az Első Rend születéséről, és a kialakult politikai helyzetről.
2017 január 07 szombat, 08:04
Az írónő második Star Wars regénye A Jedi visszatér és Az ébredő Erő közötti időkbe kalauzolja el az olvasókat. A cselekmény ezúttal pár hónapot ölel át, ellentétben Az elveszett csillagok című regénnyel, mely hosszú évek eseményeit mutatja be. A történet a hanyatló Új Köztársaságot mutatja be és azokat az eseményeket, melyek az Ellenállás megszületéséhez vezettek. E mellett képet kapunk a háttérben tevékenykedő erők céljáról: az Első Rend megteremtéséről. Az egyik legfontosabb főszereplő Leia hercegnő. (Carrie Fisher halála után elég szomorúan vettem kézbe a könyvet.) Az új hősök közül kiemelkednek Leia szövetségesei: Greer Sonnel, Joph Seastriker, Korr Sella. A centristák oldaláról nagyon erős Ransolm Casterfo szerepe, aki Leia barátja is lesz. Luke-ot és Bent csak említik, Han mellékszereplő, Csubi külön utakon jár. A regény egy politikai thriller-re emlékeztet. Nem olyan összetett, mint James Luceno Darth Plagueis-e, de azért elég jól leírja a hanyatló állapotokat. Az Új Köztársaságot a néppártiak és a centristák politikai vitái határozzák meg. A néppártiak egy decentralizált kormányzatot, a centristák pont ennek az ellenkezőjét akarják elérni.
A rylothi twi’lekek egy nagyon erős kartell felemelkedéséről számolnak be. Leia a néppártiaktól, Ransolm pedig a centristák oldaláról indít nyomozást.
Innentől kezdve nehéz lenne spoiler nélkül beszélni a könyvről.
Leia és Ransolm nyomozása teszi ki a fő szál jelentős részét. A Rinnrivin Di által képviselt fenyegetés egyre nagyobb lesz. A háttérben a magukat amaxin harcosoknak nevező csoport áll, akik az Első Rend haderejének előfutárai. A történet egyik főgonosza Arliz Hadrassian, aki a régi Birodalmat akarja feltámasztani. Carise Sindian úrnő a másik negatív figura, aki a Szenátuson belül képviseli a belső ellenség szerepét. Leiák nyomozása akkor torpan meg, amikor lehull a lepel Leia származásáról. Na meg persze ott van az első szenátor választása körüli hajcihő. Leia és Ransolm kezdetben ellenfelek, majd barátok lesznek. A kapcsolatukat a hercegnő származása körüli vihar rombolja le, de az amaxinokkal való leszámolás után ismét rendbe jön a barátságuk. Leiát viszont eléggé meghurcolják az eltitkolt igazság miatt. Gyakorlatilag véget is ér politikai pályafutása. A végső lökés Ransolm letartóztatása, ami miatt végül szakít az Új Köztársasággal és megalapítja az Ellenállást.
A sztori egy kissé hullámvasút jellegű volt. Megtalálhatók benne az izgalmas és drámai részek, valamint a lassabb tempójú, kicsit egyhangúbb fejezetek. A Leia-Ransolm kapcsolat nagyon jók kidolgozott. Természetesen nem kapunk minden kérdésre választ, viszont a könyv jelentős előrelépést tesz a két film közötti űr kitöltésében. Magam részéről egy kicsit több összekötő elemet szerettem volna az első két trilógia között, bár azért így is voltak ilyen momentumok, melyek nagyon jók voltak. Összességében véve egy nagyon jó könyv, viszont a kitűnő szintet nálam nem éri el. Négy és fél, ami végül is, ha, kerekítek egy gyenge ötöst megér.
Regisztrált tag #2125
Regisztrált: 2017 május 02 kedd, 12:56
Leia az egyik kedvenc SW-karakterem, így ezt a könyvet már nagyon régóta szerettem volna elolvasni, de próbáltam úgy időzíteni, hogy ha már befizettem magam a december 13-ai maratoni közvetítésre, akkor lehetőleg friss élményekkel nézzem meg ismét moziban a VII., majd rögtön utána a VIII. részt.
Claudia Gray könyve nagyon tetszett, de voltak benne olyan...hmm, furcsaságok, amelyek azért picit zavaróak voltak.
Rengeteg visszaemlékezéssel teli párbeszéd van a könyvben, ezek egyikében az szerepel, hogy a Halálcsillag tervrajzait Leia töltötte le a központi számítógépről, majd rejtette el R2-ban. De ugye azóta már kijött a Zsivány Egyes, ahol láthattuk, hogy végül nem ő, hanem a lázadó katonák áldozták fel magukat a tervrajzokért, s mentették azt ki a lemezen. Lehetséges, hogy ez az eltérés a film forgatókönyvének későbbi átírása miatt alakult ki? Gondolom ez lehet a háttérben.
A másik problémám, hogy Spoiler:
a végén Leia nem szervezett semmilyen akciót, nem tett kvázi semmit azért, hogy megmentse a minden bizonnyal halálra ítélt Casterfót, aki minden hibája ellenére végül mégis csak ártatlan áldozatává vált Carise úrnő összeesküvésének. Elengedte őt a katonákkal.
Jó, ha nekem kellene kitalálnom, hogy hogyan menthette volna meg, akkor lehet nem tudnék olyan megoldást kitalálni, ami ne lenne erőltetett, sőt, lehet az egész így volt logikus - akarom mondani a jövőbeli történések miatt kánonhű -, egy kicsit mégis zavart a dolog. Arról ne is beszéljünk, hogy hogyan kapták el...
A lényegen ezek persze mit sem változtatnak, öröm volt olvasni ezt a könyvet is, nagyon fontos eseményeket mutat be, és komoly háttértudást ad a VII. részhez.
Amikor Greer megkóstoltatja velük a bolygója büszkeségének számító italt...hát, azon a részen szakadtam.
[ Módosítva 2017 december 05 kedd, 05:07 ]